Siaha-ah District Bawrhsap hovin Independence Day lawm dan tur chungchangah thutkhawmna neih a ni,"1186/2024-2025 Siaha the 15th July, 2024: Vawiin khan DC Conference Hall, Siaha-ah August ni 15, 2024 a Independence Day lawm dan tur chungchangah District Bawrhsap Pu VL Hruaizela Khiangte kaihhruaiin thutkhawmna neih a ni a, District chhunga Head of office hrang hrangte bakah NGO aiawhte an thukhawm. Thutkhawm kaihruaitu District Bawrhsap chuan kalkhawmte chu chibai bukin Kumin Independence Day chu tluang taka hman a nih theih nan an ngaituahna seng theuh turin a sawm a, rawtna nei te tan inthlahrung lova rawtna siam hreh lo turin a chah bawk. Pu VL Hruaizela Khiangte chuan mipui nawlpuiin Independence Day chu sawrkar chawlh emaw an tih thin thu tarlangin India khua leh tui tan ni pawimawh tak a ni a ti a, khua leh tui tha nihna anga mitin tihtur pawimawh tak chu India in zalenna a hmuh champha a phur taka tel ve hi a ni a ti a, mitin mawhphurhna (duty) pawimawh tak a nih thu hre thar leh turin kalkhawmte a chah. Thutkhawm kaihruaitu chuan tluang tak leh hlawhtling taka lawm a nih theih nan chanvo leh mawhphurhna nei zawng zawngte duhsakna hlanin theihtawp chhuah theuh turin a chah bawk a ni. Vawiin thutkhawm chuan Kumin Independence Day lawmna chu kum đang ang lo takin SDFA ground (artificial turf), Meisatlah-ah neih nise tih a rel a, Khuallian thlen hun atan chawhma dar 9:30 ni se a ti. Department hrang hrangte Mawhphurhna theuh te inhriathriat neih niin parade contingents (armed, unarmed leh pipe band) tam thei ang bera sawm ni se tih a ni bawk a ni. Attachment Loading attachment...",Dated: 15 th Jul 24 2:52 PM,https://dipr.mizoram.gov.in/post/siaha-ah-district-bawrhsap-hovin-independence-day-lawm-dan-tur-chungchangah-thutkhawmna-neih-a-ni